***Приложение 2***

**ДЕКЛАРАЦИЯ ПРИ КАНДИДАТСТВАНЕ[[1]](#footnote-1)**

1/ Подписаният ....................................................................................................................,

*(трите имена)*

с ЕГН/ЛН/ЛНЧ …………………………………………………,

в качеството ми на законен представител *(управител, изпълнителен директор, прокурист, друг вид законно представителство, вписано в ТР и регистъра на ЮЛНЦ),*

2/ Подписаният ....................................................................................................................,

*(трите имена)*

с ЕГН/ЛН/ЛНЧ …………………………………………………,

в качеството ми на законен представител *(управител, изпълнителен директор, прокурист, друг вид законно представителство, вписано в ТР и регистъра на ЮЛНЦ),*

на предприятието .................................................................................................................

*(наименование на предприятието - кандидат)*

с ЕИК …………………………………………, кандидат по процедура чрез подбор на проектни предложения **BG16RFPR001-2.004 „Eнергийна ефективност и използване на енергия от възобновяеми източници в предприятията”** по Програма „Конкурентоспособност и иновации в предприятията” 2021-2027 (ПКИП).

**РАЗДЕЛ 1**

**ДЕКЛАРАЦИЯ ПО ЧЛ. 25, АЛ. 2 ОТ ЗАКОНА ЗА УПРАВЛЕНИЕ НА СРЕДСТВАТА ОТ ЕВРОПЕЙСКИТЕ ФОНДОВЕ ПРИ СПОДЕЛЕНО УПРАВЛЕНИЕ И ЧЛ. 7 ОТ ПМС 23/2023 г.**

**Декларирам, че:**

1. Не съм осъден/а с влязла в сила присъда за:

* престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;
* престъпление, аналогично на тези по горната хипотеза, в друга държава членка или трета страна;

1. Не е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;
2. Не съм опитал да:

а) повлияя на вземането на решение от страна на УО на ПКИП, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получа информация, която може да ми даде неоснователно предимство в процедурата за предоставяне на безвъзмездна финансова помощ.

1. По отношение на представлявания от мен кандидат не е налице неравнопоставеност в случаите по чл. 44, ал. 5 от Закона за обществени поръчки;
2. Не е установено, че:

а) съм представил/а документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не съм предоставил/а изискваща се информация, свързана с удостоверяване липсата на основания за отстраняване или изпълнението на критериите за подбор.

1. По отношение на представлявания от мен кандидат са налице следните обстоятелства:

- Не е обявен в несъстоятелност;

- Не е в производство по несъстоятелност;

- Не е в процедура по ликвидация;

- Не е сключил извънсъдебно споразумение с кредиторите си по смисъла на чл. 740 от Търговския закон;

- Не е преустановил дейността си;

- Не се намира в подобно положение, произтичащо от сходна на горепосочените процедури, съгласно законодателството на държавата, в която е установен;

* Не е лишен от правото да упражнява определена професия или дейност съгласно законодателството на държавата, в която е извършено деянието;
* Не е сключил споразумение с други лица с цел нарушаване на конкуренцията, когато нарушението е установено с акт на компетентен орган;
* Не е доказано, че е виновен за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

- Няма задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община и към общината по седалище на кандидата, или аналогични задължения съгласно законодателството на държавата, в която кандидатът е установен, доказани с влязъл в сила акт на компетентен орган, и не е допуснато разсрочване, отсрочване и обезпечение на задълженията, или размерът на неплатените дължими данъци или социалноосигурителни вноски не е повече от 1 на сто от сумата на годишния общ оборот за последната приключена финансова година или не е повече от 50 000 лева;

* Не е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;
* Не e изпадал в неизпълнение на решение на Европейската комисия по смисъла на чл. 44 от Закона за държавните помощи.
* Член на управителен или контролен орган, както и временно изпълняващ такава длъжност, включително прокурист или търговски пълномощник, НЕ е свързано лице по смисъла на § 1, т. 9 от допълнителните разпоредби на Закона за противодействие на корупцията с Ръководителя на УО.

**РАЗДЕЛ 2**

**ДЕКЛАРАЦИЯ, ЧЕ КАНДИДАТЪТ Е ЗАПОЗНАТ С УСЛОВИЯТА ЗА КАНДИДАТСТВАНЕ И УСЛОВИЯТА ЗА ИЗПЪЛНЕНИЕ**

**1.** Декларирам, че съм запознат с Условията за кандидатстване и Условията за изпълнение и приложенията към тях по процедура BG16RFPR001-2.004 „Eнергийна ефективност и използване на енергия от възобновяеми източници в предприятията” и съм съгласен със задълженията, които произтичат от участието ми и от участието на представлявания от мен кандидат по настоящата процедура за предоставяне на безвъзмездна финансова помощ.

**2.** Декларирам, че съм запознат с подаденото проектно предложение и че информацията, съдържаща се в него е пълна, вярна и точна.

**3.** Декларирам, че дейностите/разходите по проектното предложение не са финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

**4.** Декларирам, че при изпълнението на проектното предложение ще е налице съответствие с хоризонталните принципи, заложени в чл. 9 на Регламент (ЕС) № 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция”, фонд „Вътрешна сигурност” и Инструмента за финансова подкрепа за управлението на границите и визовата политика (Регламент 2021/1060):

* зачитане на основните права и спазване на Хартата на основните права на Европейския съюз;
* равенството между мъжете и жените, интегрирането на принципа на равенство между половете и отчитането на социалните аспекти на пола;
* недопускане на всякаква дискриминация, основана на пол, расов или етнически произход, религия или вероизповедание, увреждане, възраст или сексуална ориентация;
* достъпност за хората с увреждания (вкл. спазване на правата и принципите, залегнали в Конвенцията на ООН за правата на хората с увреждания);
* целта за насърчаване на устойчивото развитие, посочена в член 11 от ДФЕС, като се отчитат целите на ООН за устойчиво развитие, Парижкото споразумение и принципът за ненанасяне на значителни вреди.

Принципът за „ненанасяне на значителни вреди” изисква всички предвидени инвестиции по настоящата процедура да НЕ водят до значителни вреди за следните шест екологични цели:

1) смекчаване на изменението на климата;

2) адаптиране към изменението на климата;

3) устойчиво използване и опазване на водните и морските ресурси;

4) преход към кръгова икономика;

5) предотвратяване и контрол на замърсяването;

6) защита и възстановяване на биологичното разнообразие и екосистемите.

**5.** Декларирам, че представляваното от мен предприятие не е заявило подкрепа за:

i) дейности и активи, свързани с изкопаеми горива, включително използване надолу по веригата;

ii) дейности и активи по схемата на ЕС за търговия с емисии;

iii) дейности и активи, свързани със сметища, инсталации за изгаряне на отпадъци и заводи за механично-биологично третиране;

iv) дейности и активи, при които дългосрочното обезвреждане на отпадъци може да причини вреда на околната среда.

**6**. Декларирам, че когато упражнявам едновременно дейност в недопустими сектори и в допустими сектори (съгласно т. 11 „Допустими кандидати” от Условията за кандидатстване), безвъзмездната финансова помощ се ползва само за дейностите в допустимите сектори.

**7.** Декларирам, че дейностите/разходите по проектното предложение не представляват помощи за дейности, свързани с износ за трети държави или държави членки, по-конкретно помощи, които са пряко свързани с изнасяните количества, със създаването и функционирането на дистрибуторска мрежа или с други текущи разходи, свързани с износа.

**8.** Декларирам, че дейностите/разходите по проектното предложение не представляват помощ, обвързана с използването на национални стоки и услуги спрямо вносни такива.

**9.** Декларирам, че представляваното от мен предприятие не кандидатства за финансиране на дейности, които се отнасят до:

• сектор риболов и сектора на рибарството и аквакултурите, уредени с Регламент (ЕС) № 1379/2013 и Регламент (ЕС) 2021/1139;

• сектора на първичното производство на селскостопански продукти;

• сектора на преработката на селскостопански продукти и търговията с тях, в следните случаи:

- когато размерът на помощта е определен въз основа на цената или количеството на този вид продукти, изкупувани от първичните производители или предлагани на пазара от съответните предприятия; или

- когато помощта е обвързана със задължението да бъде прехвърлена частично или изцяло на първичните производители.

**10.** Декларирам, че представляваното от мен предприятие не кандидатства за финансиране на дейности, които попадат в изключените от обхвата на ЕФРР, съгласно чл. 7 от Регламент (ЕС) № 1058/2021, както и в останалите недопустими дейности (сектори), посочени в т. 11.2 от Условията за кандидатстване по процедурата.

**11.** Декларирам, че по отношение на представляваното от мен предприятие не е установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства по проекти, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране.

**12.** Декларирам, че дейностите по проектното предложение не са започнати преди подаването на Формуляра за кандидатстване.

**13.** Декларирам, че в случай че по настоящата процедура е/са подадено/и проектно/и предложение/я от свързано/и предприятие/я по смисъла на чл. 4, ал. 5 - 8 от Закона за малките и средните предприятия, осъществяващо подобна дейност на представлявания от мен кандидат, съм запознат с указанието, посочено в т. 11.2 „Недопустими кандидати” от Условията за кандидатстване, а именно че административен договор може да бъде сключен само с едно от тези предприятия – кандидати, както и че при установено наличие на посоченото обстоятелство, ще бъде издавано Решение за отказ за предоставяне на безвъзмездна финансова помощ на всяко проектно предложение от Списъка с одобрени за финансиране проектни предложения, класирано на по-ниска позиция след първото такова, което също е включено в Списъка с одобрени за финансиране проектни предложения/Списъка с резервни проектни предложения (ако такъв е съставен).

**17**. Декларирам че представляваното от мен предприятие не попада в обхвата на член 5л) от Регламент (ЕС) № 2022/576 на Съвета от 8 април 2022 година за изменение на Регламент (ЕС) № 833/2014 относно ограничителни мерки с оглед на действията на Русия, дестабилизиращи положението в Украйна.

**18.** Информиран съм и давам съгласието си УО на ПКИП чрез ИСУН (секция „Служебни документи”) да ползва данни от електронни регистри (на основание чл. 5, ал. 2 от Закона за ограничаване на административното регулиране и административния контрол върху стопанската дейност), поддържани от други публични администрации за представляваното от мен предприятие, във връзка с дейностите по оценка на проектното предложение, както и с цел извършване на документална проверка на декларираните обстоятелства.

**РАЗДЕЛ 3**

**ДЕКЛАРАЦИЯ ЗА СЪГЛАСИЕ ЗА ПРЕДОСТАВЯНЕ НА ДАННИ ОТ НАЦИОНАЛНИЯ СТАТИСТИЧЕСКИ ИНСТИТУТ НА УО НА ПКИП ПО СЛУЖЕБЕН ПЪТ**

**Декларирам, че:**

На основание чл. 26, ал. 2 и чл. 27, ал. 5 от Закона за статистиката, чл. 5, ал. 2 от Закона за ограничаване на административното регулиране и административния контрол върху стопанската дейност и чл. 20, § 2 и 3 от Регламент (ЕО) № 223/2009 на Европейския парламент и на Съвета от 11.03.2009 г. относно европейската статистика и за отмяна на Регламент (ЕО, Евратом) № 1101/2008 за предоставянето на поверителна статистическа информация на Статистическата служба на Европейските общности, на Регламент (ЕО) № 322/97 на Съвета относно статистиката на Общността и на Решение 89/382/ЕИО, Евратом на Съвета за създаване на Статистически програмен комитет на Европейските общности (ОВ L 087, 31.3.2009 г., стp. 164):

1. Давам съгласието си Националният статистически институт (НСИ) да предостави на УО на ПКИП следните данни от Годишния отчет за дейността за 2021 г., 2022 г., 2023 г., 2024 г. и 2025 г. (ако е приложимо) на управляваното/представляваното от мен предприятие, във връзка с дейностите по оценка на проектното предложение, както и с цел извършване на документална проверка на декларираните от мен обстоятелства, както следва:

- Справка за група предприятия на кандидата за 2021 г., 2022 г., 2023 г., 2024 г. и ако е приложимо - за 2025 г.;

- Счетоводен баланс и Отчет за приходите и разходите на кандидата за 2021 г., 2022 г., 2023 г., 2024 г. и ако е приложимо - за 2025 г.;

- Отчет за заетите лица, средствата за работна заплата и други разходи за труд на кандидата за 2021 г., 2022 г., 2023 г., 2024 г. и ако е приложимо - за 2025 г.;

- Отчет за приходите и разходите (за нефинансови предприятия, несъставящи баланс (ЕТ)) за 2021 г., 2022 г., 2023 г., 2024 г. и ако е приложимо - за 2025 г.;

- Декларация за предприятия с приходи и разходи под 500 лева и за предприятия без дейност за 2021 г., 2022 г., 2023 г., 2024 г. и ако е приложимо - за 2025 г.;

- Консолидиран годишен отчет за дейността на нефинансовите предприятия, съставящи баланс за 2021 г., 2022 г., 2023 г., 2024 г. и ако е приложимо - за 2025 г.;

- Код на основна и допълнителна икономическа дейност за 2021 г., 2022 г., 2023 г., 2024 г. и ако е приложимо - за 2025 г.

2. Давам съгласието си НСИ да предостави на УО на ПКИП данни от Годишните отчети за дейността и данни относно кодовете на икономическа дейност на представляваното от мен предприятие, във връзка с дейностите по извършване на оценка на предложенията, договаряне и мониторинг на сключените договори, проверки по сигнали за нередности или недопустимост, както и за целите на измерване и отчитане на резултатите от изпълнението и контрола по изпълнението на ПКИП за периода до приключването й.

3. Съгласен съм предоставените от НСИ данни да бъдат разпространявани/публикувани в докладите по изпълнение на Програмата.

**РАЗДЕЛ 4.A**

**ДЕКЛАРАЦИЯ ЗА МИНИМАЛНА ПОМОЩ**

**ДЕКЛАРИРАМ**, **че:**

**1.** Общият размер на помощта за дейностите по проекта, за които се прилагат правилата за минимална помощ („de minimis”), заедно с получените на територията на Република България други минимални помощи („de minimis”) за период от три предходни години, считано от датата на предоставяне на помощта, предоставени на:

**а)** представляваното от мен предприятие;

**б)** предприятията, с които представляваното от мен предприятие образува „едно и също предприятие” по смисъла на чл. 2, пар. 2 на Регламент (ЕС) № 2023/2831;

**в)** всички предприятия, които са се влели, слели с или са придобити от някое от предприятията, образуващи „едно и също предприятие”;

**г)** както и, в случай че някое от предприятията, които образуват „едно и също предприятие”, се е възползвало от минимална помощ („de minimis”), получена преди разделяне или отделяне,

не надхвърля левовата равностойност на 300 000 евро (586 749 лева).

*Във връзка с декларираното в т. 1* *и в случай че кандидатът и/или предприятията, с които образува едно и също предприятие е/са получавало/и минимална помощ, следва да се попълни и Раздел 4.Б от настоящата декларация.*

**2.** Представляваното от мен предприятие не осъществява дейност в недопустимите сектори съгласно Регламент (ЕС) № 2023/2831, посочени в Приложение 16 от Условията за кандидатстване или в случай че осъществява, се задължавам предприятието да води отделна счетоводна отчетност по отношение на приходите, разходите, активите и пасивите, свързани с всяка дейност, която да гарантира отделяне на дейностите, така че дейностите в недопустимите сектори да не се ползват от безвъзмездно финансиране, предоставено по настоящата процедура.

**3.** Представляваното от мен предприятие не е получавало държавна помощ или минимална помощ във връзка със същите установими допустими разходи, които се припокриват частично или напълно с разходите по проекта, за който се кандидатства, или ако e получавалo - това не води до надхвърляне на най-високия размер или интензитет на помощта.

**РАЗДЕЛ 4.Б**

**ДАННИ ЗА ПОЛУЧЕНА МИНИМАЛНА ПОМОЩ**

За да получите минимална помощ („de minimis”), предоставящият помощта следва да се увери, че минималната помощ, за която кандидатствате, заедно с получените на територията на Република България други минимални помощи за период от три предходни години, считано от датата на предоставяне на помощта, не надхвърля тавана за минимална помощ („de minimis”): до левовата равностойност на 300 000 евро (586 749 лева).

**Размерът на получените минимални помощи се определя като сбор от помощта, за която се кандидатства и получената минимална помощ на територията на Република България от:**

* **предприятието, което представлявате;**
* **предприятията, с които представляваното от Вас предприятие образува „едно и също предприятие”** по смисъла на чл. 2, пар. 2 на Регламент (ЕС) № 2023/2831;
* **всички предприятия, които са се влели, слели с или са придобити от някое от предприятията, образуващи „едно и също предприятие”** съгласно чл. 3, пар. 8 на Регламент (ЕС) № 2023/2831**;**
* **тези от предприятията, образуващи „едно и също предприятие”, които са се възползвали от минимална помощ след разделяне или отделяне** съгласно чл. 3, пар. 9 от Регламент (ЕС) № 2023/2831.

**I. Определение за „едно и също предприятие”**

**В определението за „едно и също предприятие” съгласно на чл. 2, пар. 2 на Регламент (ЕС) № 2023/2831 попадат всички предприятия, които поддържат помежду си поне един вид от следните взаимоотношения:**

а) дадено предприятие притежава мнозинството от гласовете на акционерите или съдружниците в друго предприятие;

б) дадено предприятие има право да назначава или отстранява мнозинството от членовете на административния, управителния или надзорния орган на друго предприятие;

в) дадено предприятие има право да упражнява доминиращо влияние спрямо друго предприятие по силата на договор, сключен с това предприятие, или на разпоредба в неговия устав или учредителен акт;

г) дадено предприятие, което е акционер или съдружник в друго предприятие, контролира самостоятелно, по силата на споразумение с останалите акционери или съдружници в това предприятие, мнозинството от гласовете на акционерите или съдружниците в това предприятие.

Предприятия, поддържащи едно от взаимоотношенията, посочени в букви а) **-** г) по-горе, посредством едно или няколко други предприятия, също се разглеждат като едно и също предприятие.

**Моля, попълнете таблицата по-долу с информация за всички предприятия, попадащи в обхвата на определението за „едно и също предприятие” към датата на деклариране, включително представляваното от Вас предприятие, и независимо дали същите са получавали минимална помощ:**

|  |  |
| --- | --- |
| **ЕИК** | **Наименование** |
|  |  |
|  |  |
|  |  |

**II. Сливащи се, вливащи се или придобити предприятия**

В случай на сливания, вливания или придобивания всички предходни минимални помощи („de minimis”), предоставяни на някое от сливащите се предприятия, се вземат под внимание при определяне на това дали дадена нова минимална помощ („de minimis”), отпусната на новото предприятие или на придобиващото предприятие, не води до превишаване на съответния таван.

**Моля, попълнете таблицата по-долу с информация за всички предприятия, които са се влели, слели с или са придобити през предходните три години, от някое от предприятията, образуващи „едно и също предприятие”, съгласно т. I, независимо дали са получавали минимална помощ:**

| **Предприятие, което се е вляло, сляло или е придобито** | | **Правоприемник от т. I** | | **Данни за преобразуването** | |
| --- | --- | --- | --- | --- | --- |
| **ЕИК** | **Наименование** | **ЕИК** | **Наименование** | **Дата на преобразуването (документа)** | **Вид преобразуване (вливане/сливане/придобиване)** |
|  |  |  |  |  |  |
|  |  |  |  |  |  |

**III. Помощ, получена преди отделяне или разделяне, ако предприятието се е възползвало от нея**

Ако дадено предприятие се разделя на две или повече отделни предприятия, минималната помощ („de minimis”), отпусната преди разделянето, се счита за предоставена на предприятието, което се е възползвало от нея, като по принцип това е предприятието, поемащо дейностите, за които е била използвана минималната помощ („de minimis”). Ако не е възможно по този начин да се определи кое предприятие е получило помощта, то тя се разпределя пропорционално на базата на счетоводната стойност на собствения капитал на новите предприятия към действителната дата на разделянето/отделянето.

**Моля, попълнете таблицата по-долу с информация за всички случаи на отделяне от или разделяне на някое от предприятията, образуващи „едно и също предприятие” съгласно т. І:**

| **Предприятие по т. І, което е участвало в отделяне или разделяне** | | **Ново предприятие в резултат на преобразуването** | | **Данни за преобразуването** | | **Разпределение на помощта** | |
| --- | --- | --- | --- | --- | --- | --- | --- |
| **ЕИК** | **Наименование** | **ЕИК** | **Наименование** | **Дата на преобразуването (документа)** | **Вид преобразуване (отделяне/ разделяне)** | **За предприятие по т. I** | **За ново предприятие** |
|  |  |  |  |  |  |  |  |
|  |  |  |  |  |  |  |  |

**Моля, представете пояснителна информация в свободен текст за начина, по който е разпределена помощта при случаите на отделяне или разделяне, като посочите начина, по който е осъществено преобразуването, метода на разпределяне на помощта и документите, по които това може да бъде проверено:**

|  |
| --- |
|  |

**IV. Получена минимална помощ** (**de minimis)**

**За да прецените дали получената от Вас помощ представлява минимална помощ (de minimis)** и какъв е нейният размер, следва да проверите дали в Условията за кандидатстване, в договора/договорите, или в друг акт, който Ви дава право да получите помощта, предоставената Ви помощ не е описана като минимална помощ или помощ „de minimis”, или съответно не е посочен прагът за размера на помощта, който не следва да бъде превишаван. Минимална помощ („de minimis”) може да бъде предоставена на основание редица регламенти на ЕС, като например: Регламент (ЕС) № 2023/2831, Регламент (ЕС) № 2023/2832, Регламент (ЕС) № 1407/2013, изменящ Регламент (ЕО) № 1998/2006, Регламент (ЕС) № 1408/2013, приложим за селскостопанския сектор, изменя Регламент № 1535/2007, Регламент (ЕС) № 360/2012 за дейности по услуги от общ икономически интерес и Регламент (ЕС) № 717/2014, изменящ Регламент (ЕО) № 875/2007, приложим за сектор рибарство и аквакултури. Ако и след тази проверка не постигнете увереност за вида и размера на помощта, следва да се обърнете към органа, предоставил помощта.

**Следва да имате предвид, че помощта може да бъде директна или индиректна помощ:**

**1.1. Директна** **-** директен трансфер на средства към представляваното от Вас предприятие, *или*

**1.2. Индиректна** **-** без да е налице директен трансфер на средства от публичен орган към представляваното от Вас предприятие, Вие получавате икономическа изгода, като участвате в общи мероприятия, финансирани с публични средства. Пример за такава индиректна помощ са: участие в международни изложения, панаири, партньорство в проект за обучение на служители от Вашата фирма, получаване на консултантски услуги безплатно или на цени, по-ниски от пазарните (в случаите, когато на консултиращата организация са предоставени публични средства за извършване на услугата) и др.

Минимална помощ може да бъде и **отпускането на заеми при по-ниски лихвени проценти или др. облекчителни условия, предоставянето на гаранции по заеми при по-облекчени условия, капиталовите субсидии**, освобождаването от данъци, такси или спестяване на други разходи, предоставяне и получаване на услуги или доставки при условия, различни от пазарните и др.

**Моля, попълнете таблицата по-долу с информация за получените от представляваното от Вас предприятие минимални помощи („de minimis”) на територията на Република България, включително като „едно и също предприятие”, съгласно т. І и в резултат на преобразуванията по т. ІІ и т. ІІІ, за период от три предходни години, считано от датата на предоставяне на помощта. Следва да имате предвид, че помощта се счита за получена от датата на сключване на договора за предоставянето й или от датата на издаване на друг документ, който дава на бенефициента юридическото право да я получи.**

| **Дата на предоставяне на помощта[[2]](#footnote-2)** | **Данни за получателя** | | **Орган,**  **предоставил помощта** | **Разходи[[3]](#footnote-3),**  **за които е предоставена помощта** | **Регламент, съгласно който е получена помощта** | **Размер**  **на помощта**  (в лева) |
| --- | --- | --- | --- | --- | --- | --- |
| **ЕИК** | **Наименование** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  | **Общо:** | | | | |  |

***към Заповед № ЗЦУ-1252/05.10.2017 г.***

**РАЗДЕЛ 5**

**ДЕКЛАРАЦИЯ ЗА СЪГЛАСИЕ ДАННИТЕ НА КАНДИДАТА ДА БЪДАТ ПРЕДОСТАВЕНИ ОТ НАП НА УО ПО СЛУЖЕБЕН ПЪТ**

На основание чл. 74, ал. 2, т. 1 от Данъчно-осигурителния процесуален кодекс (ДОПК), **давам изричното си писмено съгласие** да бъдат разкрити/предоставени необходимите данни, представляващи данъчна и осигурителна информация по смисъла на чл. 72, ал. 1 от ДОПК, отнасящи се до мен/до представляваното от мен предприятие, за целите на оценката, изпълнението и контрола по Програма „Конкурентоспособност и иновации в предприятията” 2021-2027 във връзка с провеждането на процедура чрез подбор на проектни предложения BG16RFPR001-2.004 „Eнергийна ефективност и използване на енергия от възобновяеми източници в предприятията”.

Описаните в настоящото съгласие данни по чл. 72, ал. 1 от ДОПК да бъдат разкрити/предоставени на УО на ПКИП.

**РАЗДЕЛ 6**

**ДЕКЛАРАЦИЯ ЗА НЕРЕДНОСТИ**

**1.** Запознат/а съм с определението за нередност съгласно чл. 2, параграф 31 от Регламент (ЕС) № 2021/1060 на Европейския регламент и на Съвета от 24 юни 2021 г., а именно: под нередност следва да се разбира всяко нарушение на приложимото право, произтичащо от действие или бездействие на икономически оператор, което има или би имало за последица нанасянето на вреда на бюджета на Съюза чрез начисляване на неправомерен разход в този бюджет.

**2.** Запознат/а съм със Закона за управление на средствата от Европейските фондове при споделено управление, Наредбата за администриране на нередности по Европейските фондове при споделено управление (Приета с ПМС № 111 от 10.08.2023 г., обн., ДВ, бр. 70 от 15.08.2023 г., в сила от 15.08.2023 г.) и Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските фондове при споделено управление (Загл. изм. – ДВ, бр. 59 от 2024 г., приета с ПМС № 57 от 28.03.2017 г., обн. ДВ, бр. 27 от 2017 г., посл. изм. доп. ДВ, бр. 59 от 2024 г.).

**3.** Запознат/а съм с разпоредбата на чл. 3, пар. 2 от Директива (ЕС) 2017/1371 на Европейския парламент и на Съвета от 5 юли 2017 г. относно борбата с измамите, засягащи финансовите интереси на Съюза, по наказателноправен ред (ОВ, L 198/29 от 28 юли 2017 г.), съгласно която за измама, засягаща финансовите интереси на Съюза, се счита следното:

а) по отношение на разходите, несвързани с възлагането на обществени поръчки — всяко действие или бездействие, което се отнася до:

1. използването или представянето на фалшиви, неверни или непълни декларации или документи, в резултат на което се присвояват или неправомерно се задържат средства или активи от бюджета на Съюза или бюджетите, управлявани от Съюза или от негово име;
2. неоповестяването на информация в нарушение на конкретно задължение, което води до същия резултат; или
3. неправилното използване на такива средства или активи за цели, различни от тези, за които те са били първоначално предоставени;

б) по отношение на разходите, свързани с възлагането на обществени поръчки — най-малко когато е извършена, за да се получи незаконна облага за извършителя или друго лице, като по този начин се причиняват щети на финансовите интереси на Съюза — всяко действие или бездействие, което се отнася до:

1. използването или представянето на фалшиви, неверни или непълни декларации или документи, в резултат на което се присвояват или неправомерно се задържат средства или активи от бюджета на Съюза или бюджетите, управлявани от Съюза или от негово име;
2. неоповестяването на информация в нарушение на конкретно задължение, което води до същия резултат; или
3. неправилното използване на такива средства или активи за цели, различни от тези, за които те са били първоначално предоставени, което нарушава финансовите интереси на Съюза.

в) по отношение на приходите, различни от посочените в буква г) приходи, произтичащи от собствени ресурси от ДДС — всяко действие или бездействие, което се отнася до:

1. използването или представянето на фалшиви, неверни или непълни декларации или документи, в резултат на което незаконно се намаляват ресурсите в бюджета на Съюза или бюджетите, управлявани от Съюза или от негово име;
2. неоповестяването на информация в нарушение на конкретно задължение, което води до същия резултат; или
3. неправилното използване на законно предоставени ползи, което води до същия резултат;

г) по отношение на приходите, произтичащи от собствени ресурси от ДДС — всяко действие или бездействие, извършено по трансгранични схеми за измами, което се отнася до:

1. използването или представянето на фалшиви, неверни или непълни декларации или документи, свързани с ДДС, в резултат на което се намаляват ресурсите в бюджета на Съюза;
2. неоповестяването на свързана с ДДС информация в нарушение на конкретно задължение, което води до същия резултат; или
3. представянето на точни декларации по ДДС за целите на измамно прикриване на неплащането или неправомерното пораждане на права на възстановяване на ДДС.

4. Запознат съм, че „Съмнение за измама” е нередност, даваща основание за образуване на административно или съдебно производство на национално ниво с цел да се определи съществуването на определено умишлено поведение, по-специално измама, така, както е посочено в член 3, параграф 2, буква „а” и буква „б” от Директива (ЕС) 2017/1371 на Европейския парламент и на Съвета от 5 юли 2017 г. относно борбата с измамите, засягащи финансовите интереси на Съюза, по наказателноправен ред (ОВ, L 198/29 от 28 юли 2017 г.), а именно: "за измама, засягаща финансовите интереси на Съюза, се счита следното:

а) по отношение на разходите, несвързани с възлагането на обществени поръчки - всяко действие или бездействие, което се отнася до:

i) използването или представянето на фалшиви, неверни или непълни декларации или документи, в резултат на което се присвояват или неправомерно се задържат средства или активи от бюджета на Съюза или от бюджетите, управлявани от Съюза или от негово име;

ii) неоповестяването на информация в нарушение на конкретно задължение, което води до същия резултат, или

iii) неправилното използване на такива средства или активи за цели, различни от тези, за които те са били първоначално предоставени;

б) по отношение на разходите, свързани с възлагането на обществени поръчки - най-малко когато е извършена, за да се получи незаконна облага за извършителя или за друго лице, като по този начин се причиняват щети на финансовите интереси на Съюза - всяко действие или бездействие, което се отнася до:

i) използването или представянето на фалшиви, неверни или непълни декларации или документи, в резултат на което се присвояват или неправомерно се задържат средства или активи от бюджета на Съюза или от бюджетите, управлявани от Съюза или от негово име;

ii) неоповестяването на информация в нарушение на конкретно задължение, което води до същия резултат, или

ii) неправилното използване на такива средства или активи за цели, различни от тези, за които те са били първоначално предоставени, което нарушава финансовите интереси на Съюза.

**5.** Запознат/а съм с определението за **корупция** по смисъла на чл. 4, пар. 2 от Директива (ЕС) № 2017/1371 на Европейския парламент и на Съвета от 5 юли 2017 г. относно борбата с измамите, засягащи финансовите интереси на Съюза, по наказателноправен ред (ОВ, L 198/29 от 28 юли 2017 г.), съгласно което:

- „пасивна корупция” означава действията на публичен служител, който пряко или чрез посредник поиска или получи облаги, независимо от естеството им, за себе си или за трето лице, или приеме обещание за такава облага, за да извърши или да се въздържи от извършването на действия в съответствие със своите служебни задължения или при изпълнението на своите функции по начин, който вреди или има вероятност да навреди на финансовите интереси на Съюза;

- „активна корупция” означава действията на всяко лице, което пряко или чрез посредник обещае, предложи или предостави облаги, независимо от естеството им, на публичен служител за него или за трето лице, с оглед извършване или въздържане от извършване на действия от служителя в съответствие със служебните му задължения или при изпълнението на неговите функции по начин, който вреди или има вероятност да навреди на финансовите интереси на Съюза.

**6.** Запознат/а съм с възможните начини, по които мога да подам сигнал за нередност, включително при съмнение за измама, а именно:

* на интернет страницата на Управляващия орган чрез бутона за нередности;
* на електронната поща на Управляващия орган посочена на електронната страница;
* по пощата, на административния адрес на Управляващия орган: гр. София, ул. „6-ти септември” № 21;
* по факс, посочен на електронната страница на Управляващия орган;
* в деловодството на Управляващия орган, находящо се на адрес: гр. София, ул. „6-ти септември” № 21;
* устно пред служител по нередности, определен от Ръководителя на Управляващия орган, на адрес: гр. София, ул. „6-ти септември” № 21;
* по телефон, посочен на електронната страница на Управляващия орган.

**7.** Запознат съм, че сигнали за нередности могат да бъдат подавани и анонимно чрез интернет страницата на УО на ПКИП.

**8.** Запознат съм, че освен до Управляващия орган, сигнали за нередности могат да бъдат подавани и до Европейската служба за борба с измамите OLAF и до дирекция „Защита на финансовите интереси на Европейския съюз” на МВР (АФКОС).

**9.** При наличие или съмнение за конфликт на интереси по смисъла на чл. 61 от Регламент (ЕС, Евратом) 2024/2509на Европейския парламент и на Съвета от 23 септември 2024 г. за финансовите правила, приложими за общия бюджет на Съюза (преработен текст), на служителите по нередности, отговорни за проверката на получения сигнал, или на други служители, на които е възложено извършването на проверката по сигнала, с лице, за което се отнася сигналът за нередност, информацията мога да подам до един или до няколко от следните органи:

* до ръководителя на Управляващия орган на Програма „Конкурентоспособност и иновации в предприятията” 2021-2027;
* до министъра на иновациите и растежа или ресорния за Главна дирекция „Европейски фондове за конкурентоспособност” заместник-министър на иновациите и растежа;
* до директора на дирекция АФКОС в Министерството на вътрешните работи;
* до Европейската служба за борба с измамите (ОЛАФ) към Европейската комисия.

**РАЗДЕЛ 7**

**ДЕКЛАРАЦИЯ ЗА СЪГЛАСИЕ**

**ЗА ОБРАБОТКА НА ЛИЧНИ ДАННИ**

**1**. Съгласен/на съм Министерство на иновациите и растежа чрез Главна дирекция „Европейски фондове за конкурентоспособност”, в качеството си на Управляващ орган на Програма „Конкурентоспособност и иновации в предприятията” 2021-2027 (ПКИП) да обработва и съхранява личните данни на физическите лица, които могат да бъдат подавани във връзка с проекта, включително за целите на отчитането му съгласно изискванията и при спазване на разпоредбите на Закона за защита на личните данни, и във връзка с Регламент (ЕС) 2016/679 на Европейския парламент на Съвета от 27.04.2016 г. относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/EО.

**2.** Известно ми е, че Министерство на иновациите и растежа чрез Главна дирекция „Европейски фондове за конкурентоспособност” администрира и обработва личните данни по т. 1 във връзка с изпълнение на нормативно установените функции на Управляващ орган на ПКИП.

**3.** Информиран съм и разбирам, че мога да оттегля съгласието си по всяко време, като писмено уведомя за това Министерство на иновациите и растежа чрез Главна дирекция „Европейски фондове за конкурентоспособност”.

**Известна ми е наказателната отговорност, която нося по чл. 248а, ал. 3 във връзка с ал. 1 от Наказателния кодекс, в случай че представя неверни сведения или затая сведения в нарушение на задължение да предоставя такива, за да бъдат получени средства от фондове, принадлежащи на Европейския съюз или предоставени от Европейския съюз на българската държава, както и средства, принадлежащи на българската държава, с които се съфинансират проекти, финансирани със средства от тези фондове.**

**Дата: Подпис:**

**Подпис:**

1. Декларацията се попълва и подписва от **ВСИЧКИ** лица, които са официални представляващи на кандидата и са вписани като такива в ТР и регистъра на ЮЛНЦ (вкл. прокурист/и, ако е приложимо), независимо от това дали представляват предприятието-кандидат заедно и/или поотделно, и/или по друг начин. [↑](#footnote-ref-1)
2. Декларира се всяка получена минимална помощ за период, обхващащ три предходни години. Изчисляването на периода се извършва в съответствие с Регламент № (ЕИО, ЕВРАТОМ) № 1182/71 на Съвета от 3 юни 1971 г. за определяне на правилата, приложими за срокове, дати и крайни срокове. Например, при дата на деклариране 15.05.2025 г. – периодът започва от предходния ден 14.05.2025 г. и завършва на 14.05.2022 г., включително. [↑](#footnote-ref-2)
3. Посочва се конкретният вид услуга, актив и др. [↑](#footnote-ref-3)